b'\n_START_ARTICLE_\nTsinghuauniversitetet\n_START_PARAGRAPH_\nTsinghuauniversitetet (kinesisk: \xe6\xb8\x85\xe5\x8d\x8e\xe5\xa4\xa7\xe5\xad\xa6, pinyin: Q\xc4\xabnghu\xc3\xa1 D\xc3\xa0xu\xc3\xa9) er et av Kinas fremste og mest prestisjefulle universiteter. Tsinghua (Qinghua), som det ofte kalles, ligger i Beijing, ble grunnlagt i 1911 og hadde i 2018 omtrent 25\xc2\xa0900 studenter._NEWLINE_Universitetet foretrekker av historiske grunner selv at navnet fortsatt romaniseres Tsinghua, selv om det etter den kinesiske offisielle romaniseringen pinyin skulle ha v\xc3\xa6rt Q\xc4\xabnghu\xc3\xa1.\n_START_SECTION_\nHistorie\n_START_PARAGRAPH_\nUniversitetet ble grunnlagt i 1911 med skadeserstatningspenger som den kinesiske regjering m\xc3\xa5tte betale til USA etter bokseroppr\xc3\xb8ret. Til \xc3\xa5 begynne med var Tsinghua en forberedelsesskole for kinesiske studenter som skulle sendes av regjeringen til studier i USA. Foruten navnet Tsinghua f\xc3\xb8rte det ogs\xc3\xa5  navnet American Indemnity College (\xe7\xbe\x8e\xe5\x9c\x8b\xe8\xb3\xa0\xe6\xac\xbe\xe5\xad\xb8\xe6\xa0\xa1, M\xc4\x9bigu\xc3\xb3 P\xc3\xa9iku\xc7\x8en Xu\xc3\xa9xi\xc3\xa0o)._NEWLINE_I 1925 ble det omgjort til universitet._NEWLINE_Ved begynnelsen av den annen japansk-kinesiske krig i 1937 ble Tsinghua-universitetet sammensl\xc3\xa5tt med Pekinguniversitetet og Nankaiuniversitetet og flyttet til Kunming. Etter annen verdenskrig kunne de flytte tilbake til henholdsvis Beijing og Tianjin, og ble da splittet i tre igjen. En del av folkene motsatte seg \xc3\xa5 fortsette i Beijing, og de dro i 1956 til Hsinchu p\xc3\xa5 Taiwan. Slik fikk Hsinchu sitt National Tsing Hua University (kinesisk: \xe5\x9c\x8b\xe7\xab\x8b\xe6\xb8\x85\xe8\x8f\xaf\xe5\xa4\xa7\xe5\xad\xb8 / \xe5\x9b\xbd\xe7\xab\x8b\xe6\xb8\x85\xe5\x8d\x8e\xe5\xa4\xa7\xe5\xad\xa6, Gu\xc3\xb3l\xc3\xac Q\xc4\xabnghu\xc3\xa1 D\xc3\xa0xu\xc3\xa9, Tongyong Pinyin Gu\xc3\xb3l\xc3\xac Cinghu\xc3\xa1 D\xc3\xa0syu\xc3\xa9, forkortet: NTHU). De to Tsinghua-universitetene har ikke noen b\xc3\xa5nd til hverandre, men mener begge selv \xc3\xa5 v\xc3\xa6re det egentlige Tsinghua-universitetet._NEWLINE_I 1952 ble Tsinghua til polyteknisk h\xc3\xb8yskole som den av en reform av h\xc3\xb8yskolevesenet. Nye reformer kom i 1978, og de muliggjorde opprettelser av nye fakulteter, for eksempel ledelse og jus. I 1999 tilkom et fakultet for kunst og design.'